Csuklyások – BlacKkKlansman – Wikipédia
Spike Lee 2018-as filmje
A BlacKkKlansman egy 2018-as bűnügyi filmdráma Spike Lee rendezésében és John David Washington főszereplésével. A film egy afroamerikai rendőr 1978-ban játszódó igaz történetére épül.[2] Ron Stallworth 2014-ben adta ki Black Klansman című könyvét, mely a nyomozás tapasztalatairól szól és a film alapjául szolgált.
Rendező Spike Lee
Alapmű Ron Stallworth: Black Klansman[1]
Forgatókönyvíró Spike Lee
Főszerepben John David Washington
Zene Terence Blanchard
Operatőr Chayse Irvin
Vágó Barry Alexander Brown
Bemutató 2018. május 14. (Cannes)
2018. augusztus 10. (Egyesült Államok)
Korhatár IV. kategória (NFT/24895/2018)
A Wikimédia Commons tartalmaz BlacKkKlansman témájú médiaállományokat.
2 Ron Stallworth könyve
3 Történeti pontosság
Ron Stallworth, egy afroamerikai nyomozó Colorado Springs-ben beépül a Ku-Klux-Klan helyi szervezetébe, miután a helyi újságban olvassa azok hirdetését és jelentkezik a szervezetbe. Mivel afroamerikaiként személyesen nem találkozhat a szervezet tagjaival, egy másik nyomozó Flip Zimmerman vesz részt a találkozókon.
Zimmerman találkozik a Klán tagjaival, köztük Walter Breachway-jel, a Colorado Springs-i csoport vezetőjével, akivel Stallworth korábban telefonon beszélt, Felix Kendricksonnal, a Klán egyik forrófejű tagjával és egy Ivanhoe nevű taggal, aki rejtélyesen utal egy közelgő támadásra. Később a városba látogat David Duke, „a Klán hangja” és vezetője, akinek személyi védelmével Stallworth-t bízzák meg. A látogatás idejére a Klán merényletet szervez Stallworth-t barátnője és politikai aktivista, Patrice Dumas ellen.
Bridges parancsnok az eseményeket követően tájékoztatja a csoportot, hogy takarékossági okokból a nyomozást le kell zárni és az ügy valamennyi részletét titokban kell tartani a nyilvánosság elől. Patrice és Stallworth jövőjükről beszélgetnek, amikor kopognak, de az ajtó előtt nincs senki. A folyosó ablakán egy nagy lángoló keresztet látnak egy távoli domboldalon, melyet a Klán tagjai vesznek körül.
A film végén videófelvétel látható a 2017-es Unite The Right szélsőjobboldali megmozdulásról a virginiai Charlottesville-ben, David Duke-ról – a Ku-Klux-Klan lovagjainak korábbi „Nagy Varázsló”-járól –, aki beszédet mond, az ellentüntetésről és a tüntetők közé hajtó autóról, mely Heather Heyert halálra gázolta és Donald Trump amerikai elnök nyilatkozatáról az események után.
Ron Stallworth könyveSzerkesztés
A film alapjául szolgáló Black Klansman című könyvet magyarul 2018-ban adta ki az I.P.C. Könyvek Szántai Zsolt fordításában.[3]
Történeti pontosságSzerkesztés
Noha a film igaz történet alapján íródott, de forgatókönyve drámaibb, mint a könyv eseményei. Például:
Stallworth partnerének valódi identitása ismeretlen. A rendező, Spike Lee döntése volt, hogy Flip Zimmerman – dramaturgiai okokból – zsidó lett.
A filmben szereplő események 1972-ben történnek, 1979 helyett.
Míg a film első harmada történetileg viszonylag pontos, a bombamerénylet a film drámai feszültségének növelésére került a történetbe.
A valóságban Stallworth-nek és partnerének fő célja az információgyűjtés volt a városban működő szélsőséges gyűlöletcsoportokról, így a Ku-Klux-Klanról és a Posse Comitatusról, valamint hogy felfedjék a Klánban tevékenykedő magas rangú katonai tagokat, akik beszivárogtak a hadseregbe és a légierőhöz. A nyomozás eredményeként az amerikai hadsereg négy tagja került áthelyezésre az Észak-Amerikai Légtérvédelmi Parancsnokságtól (NORAD) az „Északi-sarkra”.
Ron Stallworth nyomozó John David Washington Pál Tamás
Flip Zimmerman nyomozó Adam Driver Varga Gábor
Patrice Dumas Laura Harrier Csuha Bori
David Duke Topher Grace Hevér Gábor
Felix Kendrickson Jasper Pääkkönen Epres Attila
Walter Breachway Ryan Eggold Bozsó Péter
Ivanhoe Paul Walter Hauser Kapácsy Miklós
Connie Kendrickson Ashlie Atkinson Sági Tímea
Kwame Ture Corey Hawkins Papp Dániel
Jimmy Creek Michael Buscemi Kassai Károly
Trapp őrmester Ken Garito Király Adrián
Bridges parancsnok Robert John Burke Jakab Csaba
Andy Landers járőr Fred Weller Czvetkó Sándor
Walker Nicholas Turturro Schneider Zoltán
Jerome Turner Harry Belafonte Szersén Gyula
Dr. Kennebrew Beauregard Alec Baldwin Csankó Zoltán
Mr. Turrentine Isiah Whitlock Jr. Vass Gábor
Jesse Nayyar Ryan Preimesberger Makranczi Zalán
Clay Mulaney rendőr Brian Tarantina Mikula Sándor
Wheaton rendőr Arthur J. Nascarella Csuha Lajos
TBA TBA Czető Zsanett
Cannes-i fesztivál (2018)
jelölés: Arany Pálma
díj: Nagydíj[2]
díj: Ökumenikus zsűri külön dicsérete
↑ Ron Stallworth: Black Klansman. (hely nélkül): Police and Fire. 2014. ISBN 978-1936986316 Hozzáférés: 2018. júl. 13.
↑ a b Rasszizmusellenes film nyert Cannes-ban. hvg.hu, 2018. május 19. (Hozzáférés: 2018. július 13.)
↑ Ron Stallworth: Csuklyások - BLACKkKLANSMAN. I.P.C. Könyvek Kft., 2018. Ford. Szántai Zsolt ISBN 9789636356637
BlacKkKlansman az Internet Movie Database oldalon (angolul)
Akár Tarantino is rendezhette volna a fekete klántagról szóló filmet, Port.hu, 2018. május 15.
JEN: Több mint húsz év után újra japán film nyerte az Arany Pálmát, index.hu, 2018. május 19.
A lap eredeti címe: „https://hu.wikipedia.org/w/index.php?title=Csuklyások_–_BlacKkKlansman&oldid=21718145”